## Oravský hrad

Oravský hrad patrí medzi najkrajšie hrady Slovenska. Nachádza sa v obci Oravský Podzámok. Hrad je národná kultúrna pamiatka a výrazná dominanta celého oravského regiónu. Prvá písomná zmienka pochádza z roku 1267, keď hrad získal uhorský kráľ Belo IV. Počas nasledovných 300 rokov hrad slúžil ako kráľovská pevnosť.

Priestory sa opäť začali aktívne využívať v roku 1868, keď bolo v areáli hradu založené Múzeum oravského komposesorátu. Preto toto múzeum patrí medzi najstaršie na Slovensku. Expozície sa zameriavajú na štýl stredovekého a novovekého bývania, histórie vojenskej techniky a umenia jednotlivých storočí. Najkrajšia miestnosť, Rytierska sála, ako aj hradná kaplnka sú obľúbeným miestom konania svadobných obradov.

(zdroj fotografie: [Wikimedia Commons](https://commons.wikimedia.org/wiki/File%3ASlovakia_Oravsky_Podzamok.jpg?uselang=sk))